
Nr.342, datë 20.5.2005

Për miratimin e listës së inventarit dhe transferimin e pronave të klubit të futbollit “Tirana”, në pronësi të bashkisë së Tiranës

Në mbështetje të nenit 100 të Kushtetutës, të pikës 3 të nenit 8 të ligjit nr.8743, datë 22.2.2001 “Për pronat e paluajtshme të shtetit” dhe të nenit 3 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listave të inventarit të stadiumit “Selman Stërmasi”, së bashku me aneksin, të stadiumit “Skënder Halili”, së bashku me aneksin, dhe të fushës sportive “Ali Demi”, si dhe transferimin e tyre në pronësi të bashkisë së Tiranës, sipas dokumentacionit që i bashkëlidhet këtij vendimi, të përbërë nga formulari, planimetritë dhe planvendosjet.
2. Ngarkohen Ministri i Pushtetit Vendor dhe i Decentralizimit, kryeregjistruesi i Pasurive të Paluajtshme të Republikës së Shqipërisë dhe kryetari i Bashkisë së Tiranës të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano

UDHËZIM
Nr.4566, datë 27.6.2005

PËR DISA SHTESA DHE NDRYSHIME NË UDHËZIMIN NR. 8045, DATË 2.12.2004 TË MINISTRIT TË DREJTËSISË “PËR FORMËN, PËRMBAJTJEN, KARAKTERISTIKAT DHE RREGULLAT E PAJISJES DHE ADMINISTRIMIT TË VULAVE TË NOTERËVE”

Në mbështetje të nenit 102 pika 4 të Kushtetutës, të neneve 124 dhe 128 të ligjit nr. 8485, datë 12.5.1999 (i ndryshuar),  të nenit 7 pika 2 të ligjit nr.8678, datë 14.5.2001 “Për organizimin dhe funksionimin e Ministrisë së Drejtësisë”, (i ndryshuar) dhe të nenit 17 të ligjit nr. 7829, datë 1.6.1994 “Për noterinë”, (i ndryshuar)

UDHËZOJ:

Në udhëzimin nr.8045, datë 2.12.2004 të Ministrit të Drejtësisë “Për formën, përmbajtjen, karakteristikat dhe rregullat e pajisjes dhe administrimit të vulave të noterëve”, bëhen këto shtesa dhe ndryshime:
1.  Pika 4 e udhëzimit nr. 8045, datë 2.12.2004 “Për formën, përmbajtjen, karakteristikat dhe rregullat e pajisjes dhe administrimit të vulave të noterëve”, ndryshohet dhe bëhet si më poshtë:
 “4. Përgatitja e vulave bëhet nga subjekte shtetërore të specializuara dhe kur kjo nuk është e mundur nga subjekte private shqiptare ose të huaja, të cilat e ushtrojnë veprimtarinë e përgatitjes së vulave me leje të nxjerrë nga organet kompetente”.
2. Pika 5 e udhëzimit nr. 8045, datë 2.12.2004 “Për formën, përmbajtjen, karakteristikat dhe rregullat e pajisjes dhe administrimit të vulave të noterëve”, ndryshohet dhe bëhet si më poshtë:
 “5. Personi i cili merr për herë të parë lejen për ushtrimin e profesionit të noterit, noteri që transferohet, noteri të cilit i janë dëmtuar vulat dhe noterit të cilit i kanë humbur vulat, i paraqesin kërkesën për vula Dhomës Kombëtare të Noterisë. 
Kërkesa duhet të jetë e shoqëruar me konfirmimin e Ministrisë së Drejtësisë se personi lejohet të pajiset me vulat e noterit, si dhe me të dhënat e nevojshme për përgatitjen e vulave.
Në rastin e vulave të reja, për shkak se kanë humbur të mëparshmet, matrica e vulës së re duhet të ketë detyrimisht një vendosje të ndryshme topografike të mbishkrimeve të saj, që e bëjnë të dallueshme nga vula e mëparshme”.       
3. Pika 6 e udhëzimit nr.8045, datë 2.12.2004 “Për formën, përmbajtjen, karakteristikat dhe rregullat e pajisjes dhe administrimit të vulave të noterëve”, ndryshohet dhe bëhet si më poshtë:
 “6. Pasi janë përgatitur, vulat i dorëzohen përfaqësuesit të Dhomës Kombëtare të Noterisë në prani edhe të personit të ngarkuar nga Ministri i Drejtësisë. Vulat merren në dorëzim me procesverbal të firmosura nga të dy përfaqësuesit e përmendur sa më sipër dhe depozitohen për ruajtje pranë Ministrisë së Drejtësisë. Vulat ruhen dhe nuk përdoren deri në ceremoninë e betimit, kur do t’i dorëzohen noterit”.
4. Pika 8 e udhëzimit nr. 8045, datë 2.12.2004 “Për formën, përmbajtjen, karakteristikat dhe rregullat e pajisjes dhe administrimit të vulave të noterëve, ndryshohet dhe bëhet si më poshtë:
 “8. Procedurat e përgatitjes së vulave nga Dhoma Kombëtare e Noterisë duhet të përfundojnë brenda 40 ditëve nga dita e lëshimit të lejes së ushtrimit të profesionit të noterit nga Ministri i Drejtësisë.
Në rast të mosrespektimit të afatit të sipërpërmendur nga Dhoma Kombëtare e Noterisë, procesi i përgatitjes së vulave drejtohet dhe organizohet nga Ministria e Drejtësisë në përputhje me rregullat e parashikuara në këtë  udhëzim”.  
5.  Pika 11 e udhëzimit nr.8045, datë 2.12.2004 “Për formën, përmbajtjen, karakteristikat dhe rregullat e pajisjes dhe administrimit të vulave të noterëve”, ndryshohet dhe bëhet si më poshtë:
 “11. Për pajisjen me vulë mbahet një procesverbal, i cili nënshkruhet nga përfaqësuesi i Dhomës Kombëtare të Noterisë, drejtori i drejtorisë përgjegjëse për veprimtarinë e noterisë në Ministrinë e Drejtësisë dhe nga noteri. Procesverbali pasqyron kohën, vendin, emrin e pjesëmarrësve dhe faktin e marrjes së vulës në dorëzim nga noteri. 
Procesverbali nënshkruhet nga personat e sipërpërmendur duke i dhënë një kopje të tij Dhomës Kombëtare të Noterisë dhe një kopje depozitohet në Ministrinë e Drejtësisë.
Drejtori i drejtorisë përgjegjëse për veprimtarinë e noterisë në Ministrinë e Drejtësisë kërkon nga personat të firmosin dhe të vulosin me vulat e reja në  fletë të bardha format “A 4”, të cilat nevojiten për t’u depozituar në dosjen personale dhe për t’iu dërguar institucioneve të ndryshme shtetërore si model krahasues”.
Ky udhëzim hyn në fuqi pas botimit në Fletoren Zyrtare.

MINISTRI I DREJTËSISË
Fatmir Xhafaj
 

UDHËZIM
Nr.20, datë 27.6.2005

PËR MËNYRËN E LËSHIMIT, PËRDORIMIT  DHE ADMINISTRIMIT TË CERTIFIKATAVE TË LINDJES, SI DOKUMENT IDENTIFIKIMI PËR EFEKT TË USHTRIMIT TË SË DREJTËS SË VOTËS NË ZGJEDHJET E DATËS 3.7.2005

Komisioni Qendror i Zgjedhjeve, mbështetur në nenin 29 pika 1, nenin 31 pika 1 germa b, nenin 100 pika 1 germa a, të ligjit nr. 9087, datë 19.6.2003 “Kodi Zgjedhor i Republikës së Shqipërisë”, i ndryshuar, 

UDHËZON:

Neni 1

Ky udhëzim ka për qëllim të vendosë rregulla për lëshimin, përdorimin dhe administrimin e certifikatave të lindjes me fotografi, të cilat do të shërbejnë për identifikimin e shtetasve që do të ushtrojnë të drejtën e votës, në zgjedhjet e datës 3.7.2005. 

Neni 2

1. Zyrat e Gjendjes Civile mbajnë një evidencë të posaçme ditore për shtetasit që pajisen me certifikatë lindje me fotografi, për periudhën nga data 28.6.2005 deri në orën 19.00, të datës 3.7.2005.
2. Kryetarët e njësive të qeverisjes vendore, në fund të çdo dite u dërgojnë KZZ-ve informacionin sipas pikës 1 të këtij neni.
3. Në ditën e votimit, ky informacion dërgohet në KZZ, si rregull çdo tre orë, por jo më vonë se pesë orë.

Neni 3

Kryetarët e njësive të qeverisjes vendore, jo më vonë se data 1.7.2005, dorëzojnë pranë KZZ-ve përkatëse listën emërore të nëpunësve të zyrës së gjendjes civile, nënshkrimin përkatës, modelin e vulës personale, si dhe modelin e vulës së zyrës së gjendjes civile.





Neni 4

Në rastet kur zgjedhësi paraqitet para Komisionit të Qendrës së Votimit me certifikatë lindje me fotografi, ky dokument nuk i kthehet më atij.

Neni 5

Certifikatat me numër serie sipas lidhjes bashkëngjitur këtij udhëzimi, nuk mund të shërbejnë si dokument identifikimi për votim.

Neni 6

Certifikatat e mbajtura nga KQV-ja, administrohen dhe dorëzohen në KZZ, së bashku me materialet e tjera zgjedhore.

Neni 7

Ky udhëzim hyn në fuqi menjëherë.



Lidhja 1


Kodi 034 	Numri i serisë:		 004180 	deri 		004380
Kodi 186 	Numri i serisë:		 001981 	deri 		003600
Kodi 044 	Numri i serisë:		 001485 	deri 		002000


Kodi 034 	Numri i serisë:		 000587 	deri 		001000
Kodi 186 	Numri i serisë:		 001962 	deri 		006300
Kodi 044 	Numri i serisë:		 001485 	deri 		002000
Kodi 107 	Numri i serisë:		 003001 	deri 		006100
Kodi 174 	Numri i serisë:		 001517 	deri 		005000
Kodi 039 	Numri i serisë:		 002001 	deri 		003000
Kodi 039 	Numri i serisë:		 004000 	deri 		004200


SHPALLJE KËRKESE PëR SHPRONëSIM publik

Ministria e Rregullimit të Territorit dhe e Turizmit shpall kërkesën për shpronësim për interes publik të objektit “Ndërtimin e varrezave publike në qytetin e Elbasanit”.
Subjekti kërkues i këtij objekti është bashkia e Elbasanit. Me anë të këtij publikimi në shtyp kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur nga komisioni i shpronësimit pranë Ministrisë së Rregullimit të Territorit dhe e Turizmit, për pronarin sipas listës emërore të mëposhtme.
Ky publikim do të jetë me periudhë njëjavore dhe brenda 15 ditëve nga plotësimi i këtij afati për publikim, personat që kanë emrat në listën emërore kanë të drejtë të paraqesin pretendimet e tyre, të shoqëruara me dokumentet përkatëse në ministrinë kompetente (Ministria e Rregullimit të Territorit dhe të Turizmit)


Lista e pronarËve, që do të shpronësohen nga ndërtimi i varrezave publike në qytetin e Elbasanit

	Nr.
	Emri, mbiemri
	Sip/tokë
arë
	Çmimi i tokës/m2
	Vlera në total (lekë)

	
	Trashëgimtarët e familjes
Hoxholli

Sanije Zenelhoxha (Hoxholli)
Dallëndyshe Ahmet Palloshi
Fatos Ahmet Zenelhoxha
Dituri Ahmet Zenelhoxha
Robert Ahmet Zenelhoxha
Sulejman Latifi
Luljeta Latifi
Xhaferr Zenelhoxha (Hoxholli)
Ymer Zenelhoxha
Adriatik Zenelhoxha
Myzejen Pamaqi
Atllantik Zenelhoxha
Dashuni Harrja
Fisnik Zenelhoxha
Pupulina Gjevori
Drita Ballco
Qemal Zenelhoxha
Sali Zenelhoxha
Leonard Zenelhoxha
Durim Zenelhoxha
Xhemile Gora
Fatmira Veizi (Cankja)
Mit’hat Veizi
	4680 m2
	1925 lek
	9 009 000


	
	Bashkëpronarët e familjes Vyshka 
Nashifer Ymer Meti 
Sabaudin Ymer Vyshka 
Gjinovefa Ymer Shuteriqi
Fatush Ymer Vyshka 
Lavdije Ymer Dimashi
	2502 m2
	1925 lekë
	4 816 350

	
	Gjithsej vlera totale e shpronësimit 
	
	
	13 825 350 lekë



Vlera e shpenzimeve procedurale për këtë shpronësim do të përballohet nga subjekti kërkues, bashkia e Elbasanit.

